ตามรีวิวคุณง้อมาทาน..วันนี้ผ่านมาเลยมีโอกาสได้มาแวะซื้อ กะปิหวาน ดอนเมือง (สูตร เจ้เล้ง ชวนชิม) 4.5 ดาวนะค้ะ

ที่จอดสามารถจอดได้ในส่วนของอาคารจอดรถเจ้เล้งค่ะ ร้านจะตั้งอยู่ปากทางติดประตูทางเข้าร้านเจ้เล้งเลย (อาคารด้านหน้าติดวิภาวดี)  ร้านชื่อ *ยำมะ* 

หน้าร้านจะมี มะม่วง สามสายพันธุ์ คือ ???????? เปรี้ยวมาก (เปรี้ยว . หวาน. กรอบ  - แก้วขมิ้น) เปรี้ยวกลางๆ  (เปรี้ยว . มัน . กรอบ - มันเดือนเก้า) และ เปรี้ยวน้อย ( มัน . หวาน. กรอบ -เขียวเสวย) สามารถซื้อได้แบบเป็นโล หรือ ปอกแล้ว   ขายเป็นชุด รวมน้ำจิ้มกะปิหวาน ยกเว้น เขียวเสวยราคาจะสูงกว่าเพื่อน คือต้องซื้อน้ำจิ้มแยก  

กะปิหวาน (40/80 เล็ก/ใหญ่) มี 2 แบบ คือ สูตรธรรมดา และสูตรผสมปลาร้า   กะปิหวานหรือ น้ำปลาหวาน แต่ใช้กะปิแทนน้ำปลา จะเข้มข้น มีกลิ่นกะปิแทนกลิ่นน้ำปลา แล้วแต่ความชอบนะค่ะ ส่วนใหญ่ จะหอม แล้ว กลิ่น แรงน้อยกว่าน้ำปลา ..ถ้าไม่ชอบกลิ่นกะปิ ...ร้านนี้อาจจะไม่เหมาะค่ะ เพราะเขามีแต่สูตรนี้ขาย โดยส่วนตัว รู้สึกว่า รสชาติกะปิเจ้านี้ไม่มีกลิ่นแรงฉุนแบบกลิ่นเค็มๆมากนัก อาจเพราะใช้กระปิอย่างดี 

รสชาติ เข้มข้น เค็มหวาน มีกลิ่นกะปิชัดเจน (หอมแบบละมุน)  ร้านนี้จะขายแต่กะปิหวนนนะค่ะ หาก ชื่นชอบแบบสไตล์น้ำปลาหวาน แนะนำต้องปรุงเพิ่ม โดยการใส่หอมซอย และพริกขี้หนู เพิ่มความอร่อยเวลาทานกับมะม่วง ได้ลองแต่ รสธรรมดานะค่ะ สูตรผสมปลาร้า ..ใจไม่ถึง ทั้งปลาร้า ทั้งกะปิ คงสะใจ ดีแท้ ????????????

ยำ..มะ  หรือ ยำผลไม้รสเปรี้ยว (40-)  เห็นหลายๆคนสั่ง ก็ต่อคิวกะเขามั่ง ขายอยู่ร่นนเดียวกันค่ะ  เป็นผลไม้ (ตระกลูมะ_เปรี้ยว)  (มะม่วงหวานอมเปรี้ยว มะม่วงเปรี้ยว  มะยม มะขามอ่อน ตะลิงปลิง มะเฟืองอ่อน)  เห็นแล้วกไม่กล้าทานมีแต่ของเปรี้ยวๆ ปรากฏว่าไม่เปรี้ยวอย่างที่คิดเลยค่ะ น้ำยำเขาหวานเข้มข้น กลบรสเปรี้ยวเกือบหมด อร่อยดีนะค่ะ 

แนะนำมาลองได้ค่ะ สาวๆซื้อกันเยอะเชียว  โดยรวมจัดว่าใช่ของคุณภาพหน่อย ไม่มีกลิ่นแรงจัดจนรู้สึกเยอะ แต่ราคาก็จะสูงนิด กว่าร้านอื่นๆตามท้องตลาด 


